سئل فلاکتی سببیله ۴۴ نفرین اؤلدویو، ۲۶۵ نفرین یارالاندیغی ایرانا، تورک قیزیل‌آیی کؤمک الینی اوزاتدی.
ایچین‌ده اینسانی کؤمک لوازمینین اولدوغو ۵ تریلر، تورکیه-ایران سرحد قاپی‌سی اولان آغری‌نین دوغوبایزید ائلچه‌سینده اولانن گوربولاق سرحد قاپیسین‌دان گئچه‌رک سئلین ووردوغو بؤلگه‌یه دوغرو حرکت ائتدی.
تورک قیزیل‌آی و ایران قیزیل‌آیینین اورتاق چالیشماسیلا سئلدن ضرر گؤرنلره ۳۲۰ چادیر، ۵۰۰ یاتاق، ۱۰۰ تمیزلیک سئتی، ۱۶۲۵ پتو، ۳۶۰ عائله مطبخ سئتی و ۶۰ سوبا پایلاناجاق.
تورک قیزیل‌آیی ایران کؤمک اکیبی مودورو آنیل قوجابال،
"بئش تریلرلیق اینسانی کؤمک لوازمیمیزی انشاالله سئل‌دن ضرر گؤره‌ن اینسانلارا چاتدیراجاییق. تورک خالقی هر زامان مظلوملارین یانین‌دادیر. ایران سئلی ایله ایلگیلی آچدیغیمیز باغیش کامپانیامیزا وطنداشلاریمیزین باغیشلارینی گؤزله‌ییریک" دئدی.
لوازیمین، سئلین ووردوغو بؤلگه‌یه اولاشدیریلاجاغینی خاطیرلادان قوجابال،
"ایلک سفرده ۳۲۰ عائله‌لیک بارینما لوازیمیمیزی سئلدن ضرر گؤره‌نلره اولاشدیراجاییق. ایران قیزیل‌آیی ایله بیرلیک‌ده بو فلاکت‌دن ضرر گؤره‌ن بوتون اینسانلاریمیزا ال اوزاتماق ایسته‌ییریک. ایران قیزیل‌آیی ایله هماهنگ اولاراق بوتون یاردیم فعالیتینی بیز ائتمک ایسته‌ییریک. طبیعی بورادا تورک خالقینا بؤیوک بیر وظیفه دوشور، بیزیم ایمکانلاریمیز بللی‌دیر. تورک خالقینین دا دستیی و باغیشلاری ایله داها چوخ انسانا ال اوزاداجاییق" دئیه دانیشدی.
انسانی یاردیم لوازیمینی داشییان تریلرلر و ۶ نفرلیک قیزیل‌آی قروپو، گوربولاق سرحد قاپی‌سین‌دان گئچه‌رک سئلین ووردوغو بؤلگه‌یه چاتماق اوچون یولا چیخدی.
